Magnus Manske
Heinrichas Magnusas Manskė (vok. Heinrich Magnus Manske, g. 1974 m. gegužės 24 d. Kelne, Vokietijoje) – vokiečių biochemikas, programuotojas, dirbantis vyresniuoju mokslo darbuotoju Didžiojoje Britanijoje, genomikos ir genetikos mokslinių tyrimų Sengerio institute Kembridže. Žinomas kaip Vikipedijos projektų programinės įrangos kūrėjas ir tobulintojas. Magnusas Manskė 2006 m. baigė biochemijos studijas Kelno universitete. Jo diplominio darbo tema buvo atviro kodo GENtle įrankis molekulinės biologijos srityje.